מרדכי הצרפתי

הרב מרדכי הצרפתי (לפני ה'תקע"ב 1812נולד לפני שנת תקע"ב, שהרי היה חותם בפסקי הדין לפני רבי רפאל יוסף חרוש שנולד בשנה זו. יש להוסיף כי אביו נפטר בשנת תקע"ד. - ה'תרמ"ד 1884) היה דרשן, ראש ישיבה, פוסק הלכה, אב בית הדין ורבה של מרקש שבמרוקו במאה ה-19.

 קורות חייו 
נולד במרקש לאביו רבי יהודה שהיה גזבר העיר ומחכמיה. למד בצעירותו אצל הרב משה רוזיליו ראש הישיבה בעיר, יחד עם חבירו רבי יעקב בטאן. בהמשך, נשא את אסתר, לזוג נולדו למעלה משישה ילדים. לאחר מכן נשאר ללמד בישיבה, ונמנה עם ראשי הישיבה. בין תלמידיו ידוע רבי מרדכי עזראן מחכמי מרקש וירושלים. היה נוהג לבחון תלמידים על התלמוד, ובכך לאפשר להם להמשיך ללמוד הלכות שחיטה.ראו למשל: כת"י בן צבי 795 - תעודה משנת ה'תרל"ח. שם חתימתו היה 'מרבי"ץ', שפירושו: מרדכי בן יהודה צרפתי. היה דרשן וספדן, והספיד את חכמי העיר כדוגמת רבי רפאל מסעוד אבן מוחא ורבי יעקב בטאן. לקראת סוף ימיו, ראייתו נחלשה ונכדו היה מוליכו.ראו מלכי רבנן שם.

נפטר בשנת ה'תרמ"ד במרקש, הספידו רבי משה חלאוה.

 משפחתו 
אשתו אסתר נפטרה בחייו ככל הנראה בשנת ה'תרמ"א.הספידה רבי רפאל יוסף חרוש בספרו נושאי הרי"ח עמ' כא. בנו של רבי מרדכי הוא רבי מנחם - מחכמי העיר מרקש.

בתו פריחא נישאה לרבי שמואל קורקוס.

בתו רחל נישאה לרבי אברהם זריהן - מדייני העיר מרקש.

חתניו רבי יהודה שושנה, ורבי אברהם אזוילוס, נמנו עם חכמי העיר מרקש, ושימשו בתפקידים שונים.

נכדיו היו דייני ורבני מרקש, רבי משה זריהן - רבה של מרקש. רבי מרדכי קורקוס - אב בית הדין. רבי יוסף אזוילוס - דיין. רבי יהודה הצרפתי.

 רבנותו 
בחודש תמוז שנת ה'תרל"ב התמנה לדיין, בבית דינו של רבי רפאל מסעוד אבן מוחא. בטקס הכתרתו נשא דרשה ברבים.מלכי רבנן פז, ב. החוקרים משערים שסיבת המינוי הייתה בעקבות פטירתו של הדיין רבי יעקב בטאן כחודשיים קודם לכן.הרב יוסף פרץ והרב אברהם הלל, בספר 'קדושי מראכש' ערך רבי מרדכי הצרפתי. היה קנאי באופיו ופעמים שהיה נוהג להעניש בחומרה.מלכי רבנן שם. בשנת ה'תרל"ד, לאחר פטירתו של רבי רפאל מסעוד, התמנה לאב בית הדין ולרבה של העיר תחתיו. בבית דינו כיהנו הדיינים: רבי יוסף אביטבול, רבי שלום הכהן, רבי רפאל יוסף חרוש, רבי מסעוד פינטו, ורבי אברהם אבן מוחא. פסקי הדין התפרסמו בערים אחרות במרוקו, וחכמים אחדים העתיקו מפסקי דיניהם.פס"ד של רבי מרדכי ובית דינו בענייני חזקות, בשו"ת הלכה למשה אלבאז (חו"מ סי' קכ"ד) ובשו"ת דבר שמואל עמאר (חו"מ סי' כא דף ע). כמו כן עמד בקשרים עם רבי אברהם שלום חי חמוי, ושלח הסכמות לספריו.ראו את ההסכמות בספרים: 'זמן בית דין' ו'נפלאים מעשיך'. 

 חיבוריו 
חידושי תורה ודרושים מלוקטים - חלקם נדפסו בספר 'אעלה בתמר'. וחלקם מצויים בכתב יד בנו רבי מנחם.
פסקי דין - ראו אור בספר 'תשובות חכמי מראכש'.פנמה תשפ"ב.

לקריאה נוספת
 הרב יוסף פרץ והרב יוסף הלל (עורך), קדושי מראכש, "רבי מרדכי הצרפתי", הוצאת קהילות ישראל, ירושלים ה'תשפ"א.

 הערות שוליים 

קטגוריה:אבות בתי דין
קטגוריה:מרקש: רבנים
קטגוריה:נפטרים ב-1884